Man vas oor Kersdag-verkragtingArgieffoto ŉ 19-jarige man van Itsoseng in Noordwes is in hegtenis geneem vir verkragting, het die polisie Donderdag gesê. “Die man het glo sy bure se 10-jarige dogter op Kersdag verkrag,” het kapt. Pelenomi Makau, woordvoerder van die polisie, gesê. Hy het die meisie glo gevra om saam met hom na ŉ nabygeleë dorpie te gaan en sy het ingestem. “Na bewering het die verdagte haar op pad na ŉ nabygeleë plantasie geneem en daar verkrag.” Die meisie het, toe sy by die huis kom, haar ouers oor die voorval ingelig. “Sy is na ŉ hospitaal geneem waar die verkragting bevestig is. Die verdagte is later in hegtenis geneem,” het Makau gesê. Die man sal na verwagting Vrydag in die Itsoseng-landdroshof verskyn.